b"\n_START_ARTICLE_\nFrank Stephen Baldwin\n_START_SECTION_\nVida i Obra\n_START_PARAGRAPH_\nLa seva fam\xc3\xadlia es va traslladar a Nunda (Nova York) quan nom\xc3\xa9s tenia dos anys. En aquesta poblaci\xc3\xb3 va fer els seus estudis, fins que el 1854 va ingressar al Union College de Schenectady (New York); per\xc3\xb2 no va poder acabar els seus estudis perqu\xc3\xa8 el seu pare va tenir un accident que el va deixar impedit i va haver de prendre la direcci\xc3\xb3 del negoci familiar._NEWLINE_El 1869 va anar a Saint Louis com gerent d'uns molins i, a partir, d'aquesta \xc3\xa8poca es va dedicar m\xc3\xa9s intensament a desenvolupar els seus propis invents. El 1873, l'any despr\xc3\xa9s de casar-se, es van traslladar a Williamsport (Pennsilv\xc3\xa0nia), on va comen\xc3\xa7ar a construir i vendre m\xc3\xa0quines de calcular que va designar amb el nom d'aritm\xc3\xb2metres. Les m\xc3\xa0quines consistien en un disc m\xc3\xb2bil amb p\xc3\xadnnules que es podien estendre fora del disc. _NEWLINE_A partir de 1911 es va associar amb Jay Randolph Monroe per impulsar la Monroe Calculating Machine Co. que va estar fabricant aquestes m\xc3\xa0quines fins al 1971."